1. pielikums

Latvijas Nacionālā kultūras centra

2021. gada 11. novembra rīkojumam Nr.1.1-5/70

## Profesionālās kvalifikācijas eksāmena programma

## izglītības programmā „Stīgu instrumentu spēle”

1. **Vispārīgie jautājumi**
   1. Profesionālās kvalifikācijas eksāmena programma ir izstrādāta ievērojot profesijas standartā un izglītības programmā noteiktās prasības;
   2. Profesionālās kvalifikācijas eksāmens kārtojams valsts valodā;
   3. Profesionālās kvalifikācijas eksāmens notiek **klātienē un/vai attālināti**.

# Eksāmena mērķis

Pārbaudīt un novērtēt izglītojamā zināšanas un prasmes noteiktā profesionālajā kvalifikācijā atbilstoši profesionālās izglītības programmai un profesionālās kvalifikācijas prasībām.

1. **Eksāmena adresāts**

Izglītojamie, kuri kārto profesionālās kvalifikācijas eksāmenu profesionālās izglītības programmas noslēgumā.

1. **Eksāmena uzbūve**
   1. Eksāmens sastāv no divām daļā:
      1. Teorētiskā daļa;

Profesionālās kvalifikācijas eksāmena teorētiskā daļa tiek organizēta rakstiski. Teorētiskajā daļā zināšanas pārbauda ar rakstisku pārbaudes darbu testa veidā, kuru veido jautājumi un uzdevumi atbilstoši profesijas kvalifikācijas prasībām. Izglītojamais izpilda izglītības iestādes izstrādātu, atbilstoši šai programmai un normatīvajiem aktiem saskaņotu zināšanu pārbaudes darbu.

* 1. Praktiskā daļa;

Profesionālās kvalifikācijas eksāmena praktiskā daļa ir publisks solo koncertizpildījums un kameransamblis (vijoles, alta, čella, kontrabasa, arfas spēlē) un diriģēšana, darbs ar ansambli (orķestri) – kokles, ģitāras spēlē.

* 1. Teorētiskā un praktiskā daļa pārbauda eksaminējamās personas zināšanas un prasmes, kas iegūtas mācību laikā atbilstoši profesijas kvalifikācijas prasībām, un to vērtē attiecībā 1(T) : 5 (P).

1. **Teorētiskās daļas saturs**
   1. Teorētiskā daļa ir objektīvi vērtējama daļa un pārbauda audzēkņa zināšanas un izpratni;
   2. Teorētiskās daļas pārbaudes darba saturs, apjoms, norises laiks un maksimālais iespējamais iegūto punktu skaits ir noteikts atbilstoši iegūstamajam trešajam profesionālās kvalifikācijas līmenim;
   3. Teorētiskajā daļā izglītojamais izpilda izglītības iestādes izstrādātu testu;
   4. Sastādot testu izglītības iestāde ievēro šādus principus:
      1. testā tiek iekļauti 38 jautājumi, no kuriem 3 ir paaugstinātas grūtības jautājumi;
      2. 35 ir slēgta un atvērta tipa specialitātes vēstures un specialitātes teorijas jautājumi;
      3. slēgtā tipa jautājumi ir jautājumi, uz kuriem atbildot, izglītojamais izvēlas vienu pareizo atbildi no piedāvātajiem atbilžu variantiem;
      4. atvērtā tipa jautājumi ir jautājumi, uz kuriem atbildot, izglītojamais sniedz īsu lakonisku atbildi (vienā teikumā);
      5. trīs paaugstinātas grūtības atvērtā tipa jautājumi, uz kuriem atbildot, izglītojamais sniedz izvērstu atbildi uz jautājumu (līdz 10 teikumiem).
   5. Testa noformējumā jāiekļauj informācija par eksaminējamā vārdu un uzvārdu, personas kodu, izglītības iestādi, kursu, grupu un testa aizpildīšanas datumu;
   6. Testu vērtē profesionālā kvalifikācijas eksāmena komisija pirms/pēc eksāmena praktiskās daļas norises;
   7. Testā ir iekļaujami jautājumi, par tēmām, kurus izstrādājusi Jāzepa Vītola Latvijas Mūzikas akadēmija (Pielikums Nr.1, Nr. 2, Nr. 3).
2. **Praktiskās daļas saturs**
   1. Profesionālās kvalifikācijas eksāmena praktiskajā daļā pārbauda audzēkņa prasmes un iemaņas saskaņā ar izglītības programmas saturu;
   2. Profesionālās kvalifikācijas eksāmena praktiskā daļa visām kvalifikācijām:
      1. solo koncertizpildījums;
      2. kameransamblis.
   3. Atbilstoši iegūstamajai kvalifikācijai, izglītības programmā *Kokles spēle*, *Ģitāras spēle* - diriģēšana un darbs ar ansambli (orķestri)
   4. Norises laiks vienam izglītojamam solo koncertizpildījumā atbilst izglītības programmu prasībām;
   5. Solo izpildījuma prasības:

|  |  |
| --- | --- |
| **Izglītības programma** | **Prasības** |
| *Stīgu instrumentu spēle* | ***Vijoles spēle/ Alta spēle/ Čella spēle/ Kontrabasa spēle***   * polifona solo skaņdarba divas kontrastējošās daļas * instrumentālā koncerta 1.daļa vai 2. un 3.daļa; vai cits izvērstas formas skaņdarbs * virtuozs skaņdarbs * lirisks skaņdarbs   (Viens no izpildāmiem skaņdarbiem vēlams latviešu komponista) |
| *Stīgu instrumentu spēle* | ***Ģitāras spēle***   * polifona skaņdarba divas kontrastējošās daļas * instrumentālā koncerta 1.daļa vai 2. un 3.daļa; vai cits izvērstas formas skaņdarbs * virtuozs skaņdarbs * lirisks skaņdarbs |
| *Stīgu instrumentu spēle* | ***Kokles spēle***   * latviešu tautas dziesmas apdare vai oriģinālskaņdarbs koklei * izvērstas formas skaņdarbs * **divi** **dažāda rakstura** skaņdarbi   Programmā jāizmanto dažādi kokles spēles veidi. |
| *Stīgu instrumentu spēle* | ***Arfas spēle***   * polifons vai baroka laika skaņdarbs * izvērstas formas skaņdarbs * etīde vai tehnisks skaņdarbs * miniatūra |

* 1. Kameransambļa un diriģēšanas un darba ar ansambli (orķestri) izpildījuma prasības izstrādā katra izglītības iestāde individuāli atbilstoši izglītības programmas saturam.

1. **Vērtēšanas kārtība**
   1. Kvalifikācijas darba praktisko un teorētisko daļu vērtē profesionālā kvalifikācijas eksāmena komisija;
   2. Eksāmena teorētiskās daļas vērtējuma protokols ir pieejams kvalifikācijas eksāmenu komisijai eksāmena praktiskās daļas norises laikā;
   3. Pēc profesionālās kvalifikācijas eksāmena visu daļu norises eksāmena komisija pieņem lēmumu par vērtējumu un sniedz priekšlikumu tās izglītības iestādes vadītājam, kura īsteno attiecīgo izglītības programmu, piešķirt eksaminējamām personām attiecīgo profesionālo kvalifikāciju. Lēmumu ieraksta profesionālās kvalifikācijas eksāmena protokolā. Protokolu divos eksemplāros paraksta visi komisijas locekļi. Eksaminējamās personas ar komisijas lēmumu par vērtējumu iepazīstina tā pieņemšanas dienā;
   4. Kopējais maksimāli iegūstamais punktu skaits 3.profesionālās kvalifikācijas līmenim ir 300 punkti. Teorētiskās daļas maksimālais iespējamais iegūto punktu skaits ir 50, praktiskās daļas - 250 punkti;
   5. Eksāmena teorētiskajā un praktiskajā daļā iegūtais kopējais punktu skaits nosaka vērtējumu ballēs atbilstoši vērtēšanas skalai 3.profesionālās kvalifikācijas līmenim:

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| Iegūto punktu skaits | 1–53 | 54–105 | 106–157 | 158–209 | 210–225 | 226–240 | 241–255 | 256–270 | 271–285 | 286–300 |
| Vērtējums  ballēs | 1 | 2 | 3 | 4 | 5 | 6 | 7 | 8 | 9 | 10 |

* 1. Profesionālās kvalifikācijas eksāmena teorētiskās daļas vērtēšanas skala:

|  |  |
| --- | --- |
| Teorētiskās daļas  uzdevumu skaits kopā | Maksimālais  iegūstamais  punktu skaits |
| 38 | 50 |

* 1. Profesionālās kvalifikācijas eksāmena teorētiskās daļas vērtēšanas kritēriji:
     1. vērtējot teorētiskās daļas slēgtā un atvērtā tipa 35 jautājumus tiek piešķirti:
        1. par pareizu atbildi - 1 punktu;
        2. par nepareizu atbildi - 0 punktu.
     2. paaugstinātas grūtības pakāpes katru jautājuma atbildi vērtē ar 0 līdz 5 punktiem:
     3. 5 punkti tiek piešķirti, ja atbildē uz jautājumu ir mērķtiecīgi izvēlēts faktu materiāls, precīza terminoloģija. Jautājums ir izprasts, tajā ir radoši, oriģināli spriedumi, atziņas;
     4. 4 punkti tiek piešķirti, ja atbildē uz jautājumu ir izmantoti fakti savu spriedumu argumentēšanai. Atbildes izklāstā ir nozīmīgas, patstāvīgas domas, spriedumi, atziņas, lietota pareiza terminoloģija;
     5. 3 punkti tiek piešķirti, ja atbildē izmantotie fakti ir nekonkrēti, nav pārliecinoši sprieduma pamatošanai, atsevišķas kļūdas terminoloģijas lietošanā. Atbilde uz jautājumu ir nepilnīga, sašaurināta ir vērojama fragmentāra pieeja;
     6. 2 punkti tiek piešķirti, ja atbildē uz jautājumu izmantoti maznozīmīgi fakti. Jautājuma virspusēja izpratne, atbilde ir vispārīga, nekonkrēta, īsa, kļūdas terminoloģijas lietošanā;
     7. 1 punkts tiek piešķirts, ja atbildē uz jautājumu izmantoti vispārīgi spriedumi, kuri nav saistīti ar konkrētiem faktiem vai minēti kļūdaini fakti, nepareizi lietota terminoloģija;
     8. 0 punkti tiek piešķirti, ja nav izpratnes par jautājumu.
  2. Profesionālās kvalifikācijas eksāmena praktiskās daļas – publisks solo koncertizpildījums - vērtēšanas skala un kritēriji:

|  |  |  |  |  |  |
| --- | --- | --- | --- | --- | --- |
| Vērtēšanas kritēriji un iegūstamais punktu skaits | | | | | Iegūtie punkti |
| 1. **Mākslinieciskais izpildījums.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Tehniskais sniegums.**   Maksimālais punktu skaits – **60** | | | | | |
| Vāji | Viduvēji | Labi | Ļoti labi | Izcili |  |
| 1-31 | 32-48 | 49-51 | 52-57 | 58-60 |
| 1. **Stila izjūta, skatuves kultūra, kopiespaids.**   Maksimālais punktu skaits – **30** | | | | | |
| Vāji | Viduvēji | Labi | Ļoti labi | Izcili |  |
| 1-15 | 16-24 | 25 | 26-28 | 29-30 |
| *Iegūtie punkti kopā:* | | | | |  |

* 1. Profesionālās kvalifikācijas eksāmena praktiskās daļas – kameransamblis un diriģēšana un darbs ar ansambli (orķestri) vērtēšanas kritērijus izglītības iestāde izstrādā pati, bet tie tiek vērtēti pēc sekojošas skalas:

|  |  |  |  |  |  |
| --- | --- | --- | --- | --- | --- |
| Aprakstošais vērtējums | Vāji | Viduvēji | Labi | Ļoti labi | Izcili |
| Iegūto  punktu skaits | 1−52 | 53−80 | 81−85 | 86−95 | 96−100 |

**PIELIKUMS NR.1**

**Profesionālās kvalifikācijas eksāmena**

**teorētiskās daļas jautājumu tēmas izglītības programmā   
*Stīgu instrumentu spēle* – *Vijoles spēle, Alta spēle, Čella spēle, Kontrabasa spēle****un* ***Arfas spēle***

1. Sava instrumenta nozīmīgākais repertuārs.
2. Sava instrumenta vēsturiskā attīstība un uzbūve.
3. J.S. Baha polifonie skaņdarbi savam instrumentam solo.
4. Sava instrumenta spēles ievērojamākie pārstāvji Latvijā un pasaulē.
5. Profesionālie muzikālie kolektīvi Rīgā.
6. Vadošie sava instrumenta spēles pedagogi Latvijā.
7. Starptautiskie konkursi stīdziniekiem, kuri notiek Latvijā.
8. Nozīmīgākie kultūras un mākslas notikumi Latvijā pēdējā gada laikā.
9. Izglītības iestādes, kuru beidzis reflektants, sava instrumenta attīstības vēsture.

**PIELIKUMS NR.2**

**Profesionālās kvalifikācijas eksāmena**

**teorētiskās daļas jautājumu tēmas izglītības programmā   
*Stīgu instrumentu spēle* – *Ģitāras spēle***

1. Ģitāras izcelšanās un attīstības vēsture.
2. 18.gs. beigu un 19.gs.sākuma spāņu un itāļu komponisti, kuri rakstīja skaņdarbus ģitārai un viņu nozīmīgākie skaņdarbi ģitārai.
3. Francisko Taggeri personība un viņa ieguldījums ģitāras spēles attīstībā.
4. Andresa Segovija personība un viņa ieguldījums ģitāras spēles attīstībā.
5. Ģitāras uzbūve un tipi.
6. Ģitāras spēles attīstība Latvijā.
7. Ievērojamākie atskaņotājmākslinieki – ģitāristi.
8. Nozīmīgākās kultūras norises Latvijā pēdējā gada laikā.

**PIELIKUMS NR.3**

**Profesionālās kvalifikācijas eksāmena**

**teorētiskās daļas jautājumu tēmas izglītības programmā   
*Stīgu instrumentu spēle* – *Kokles spēle***

1. Kokles vēsturiskā attīstība, radniecīgie instrumenti Baltijas jūras Ziemeļaustrumu reģionā.
2. Ievērojamākie koklētāji un kokļu ansambļi Latvijā un radniecīgo instrumentu atskaņotājmākslinieki pasaulē.
3. Nozīmīgākielatviešu komponistu skaņdarbi koklei.
4. Kokles spēles atskaņotājmāklinieku konkursi/festivāli Latvijā un pasaulē.
5. Nozīmīgākie kokļu būves meistari un kokles spēles pedagogi Latvijā.
6. Profesionālie mūzikas kolektīvi Latvijā.
7. Nozīmīgākās kultūras norises Latvijā pēdējā gada laikā.